Publication: Magyar Közlöny
Issue: MK-2003-35 (Year: 2003, Number: 35)
Era: 1990-2004
Section: Az Alkotmánybíróság nyomatékosan felhívja a figyelmet arra a 21/1990. (X. 4.) AB határozatában kimondott
Paragraph Index: 465

(1) bekezdésére tekintettel tartja alkotmányellenesnek azt, hogy a jogalkotó e bekezdés három érintetti körébõl kiemel kettõt, és csak ezeknek ad kárpótlás jellegû juttatást. Az R1. 1. § (1) bekezdés a)—d) pontjában meghatározott jogosulti körön belül két nagy csoport különböztethetõ meg: azok, akiknek szabadságkorlátozására Magyarországon, illetve azok, akiknek szabadságkorlátozására részben vagy egészben a Szovjetunióban került sor. Mindkét csoporton belül elkülöníthetõek alcsoportok, így a Magyarországon fogvatartottak esetében egyrészt azok, akiknek fogvatartására valamely bírósági ítélet alapján került sor [R1. 1. § (1) bekezdés a) pontja], másrészt azok, akiket internáltak [rendõrhatósági õrizet mellett tartottak fogva, R1. 1. § (1) bekezdés c) pontja]. Más módon Magyarországon nem került sor 3 évet meghaladó szabadságkorlátozásra. Azok között, akik a szabadságelvonást a Szovjetunióban szenvedték el, alapvetõen két nagy csoport különíthetõ el: akiknek esetében született szovjet katonai bírósági, vagy egyéb hatósági döntés [R1. 1. § (1) bekezdés b) pont] és akiket — az után, hogy a szovjet fegyveres erõk fogságába kerültek — a Szovjetunióba hurcoltak, ahol zárt táborban tartották õket fogva, és kényszermunkát végeztettek velük. Ez utóbbi esetben mind polgári személyként, mind hadifogolyként sor kerülhetett az elhurcolásra. Az R1. — az R3.-mal történt módosítása után — részben biztosítja ennek a körnek is a juttatást [az R1. 1. § (1) bekezdés

Source: https://magyarkozlony.hu/hivatalos-lapok/1afb337b394275d33cc2a9274b7ab20f4e80447e/dokumentumok/52284a0abcd66bf4f089103a74fdeb1a1a105ed0/letoltes